### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Vi har en historisk lav beskæftigelse, hvor arbejdsmarkedet både den private og offentlige sektor mangler hænder. Men alligevel har vi desværre en gruppe, der har svært ved at finde fodfæste på arbejdsmarkedet.

Beskæftigelsen for indvandrer- og flygtningekvinder stiger, men der er stadig en stor del af kvinderne, der har mange udfordringer, og som har svært ved at komme i beskæftigelse. Investeringer i at øge beskæftigelsen for denne målgruppe udgør samtidig et stort potentiale. Ifølge BL er der en gevinst på 140.500 kr. for en aktivitetsparat borger, der kommer i arbejde bare det første år.

For Radikale Venstre og Enhedslisten er det afgørende at vi sætter ind på alle fronter, når det kommer til beskæftigelsesindsatsen. En af de indsatser der har givet gode resultater, er KVINFO’S Mentornetværk.

KVINFOs Mentornetværk i [adresse] har de seneste to år hjulpet flygtninge– og indvandrerkvinder i [adresse], [adresse] og [adresse] i beskæftigelse. Indsatsen er et supplement til den kommunale beskæftigelsesindsat og er et samarbejde mellem KVINFO, de boligsociale helhedsplaner og [adresse] og består af frivillige mentorforløb og netværksaktiviteter.

KVINFOs Mentornetværk kan med en forsættelse af indsatsen bidrage til den positive forandringsproces som er i gang i [adresse] og [adresse]. Mentornetværket er fuldt finansieret med en finanslovsbevilling i 2022 men vil fra 2023 skulle delfinansieres med lokal medfinansiering for at fortsætte i nuværende omfang eller øges til at omfatte flere borgere. For 511.000 kr. årligt kan indsatsen fortsætte med 40 årlige mentorforløb og for 992.000 kr. kan indsatsen opskaleres til 80 årlige mentorforløb. I begge tilfælde står KVINFOs sekretariat for kvalitetssikring gennem projektledelse- og udvikling, kompetenceudvikling, erfaringsudveksling med andre indsatser, opfølgning og evaluering.

Forslag

På baggrund af de gode resultater fra KVINFO’S Mentornetværk, hvor flere kvinder med indvandrer- og flygtningebaggrund er kommet i arbejde, foreslår Radikale Venstre;

1. At opskalere indsatsen til 80 årlige mentorforløb svarende til de 992.000 kr..